Julia Roberts

Julia Fiona Roberts (født 28. oktober 1967 i Atlanta, Georgia, USA) er en amerikansk skuespillerinde. Hun fik sit internationale gennembrud i rollen som escortpigen Vivian Ward i den romantiske komedie Pretty Woman. Vandt en Oscar for bedste kvindelige hovedrolle for titelrollen i Erin Brockovich.

Baggrund 
Roberts blev født i Smyrna i Georgia 28. oktober 1967. Forældrene blev skilt i 1972. Hendes far, Walter Grady Roberts, arbejdede som repræsentant og skuespiller. Moderen Betty Lou Bredemus, arbejdede som sekretær i en kirke og som skuespiller. Moderen giftede sig igen, mens hendes far døde af kræft fire år senere. 

Som ung ville Roberts være dyrlæge. Men efter at hun var færdig på Smyrnas Campbell High School tog hun med sin søster til New York for at uddanne sig til skuespiller. I New York begyndte hun som model for Clicks modelling samtidig med at hun blev undervist af en skuespiller.

Privatliv 
Roberts mødte sin kommende ægtemand, kameramanden Daniel Moder, under indspilningen af filmen The Mexican i 2000. Roberts og Moder blev gift den 4. juli 2002 på hendes ranch i Taos i New Mexico. Magasinet People har kåret Roberts til en af verdens 50 smukkeste kvinder otte gange.

Filmografi 
 Firehouse (1987) (ikke krediteret) – Babs
 Satisfaction (også kendt som Girls of Summer 1988) – Daryle Shane
 Baja Oklahoma (1988) (TV) – Candy Hutchins 
 Mystic Pizza (1988) – Daisy Arujo 
 Blood Red (1989) – Maria Collogero 
 Det stærke køn (Steel Magnolias, 1989) – Shelby Eatenton Latcherie 
 Pretty Woman (1990) – Vivian 'Viv' Ward
 Leg med døden (Flatliners, 1990) – Rachel Mannus 
 I seng med fjenden (Sleeping with the Enemy1991) – Sara Waters/Laura Burney 
 Dying Young (1991) – Hilary O'Neil 
 Hook (1991) – Tinkerbell 
 Pelikan notatet (The Pelican Brief, 1993) – Darby Shaw 
 I Love Trouble (1994) – Sabrina Peterson 
 Prêt-à-porter (1994) – Anne Eisenhower
 Before Your Eyes: Angelie's Secret (1995) (tv-film, stemme: fortæller)
 Something to Talk About (også kendt som Grace Under Pressure 1995) – Grace Bichon
 Mary Reilly (1996) – Mary Reilly 
 Michael Collins (1996) – Kitty Kiernan 
 Alle siger I Love You (Everyone Says I Love You, 1996) – Von 
 Min bedste vens bryllup (My Best Friend's Wedding, 1997) – Julianne Potter 
 Farlige teorier (Conspiracy Theory, 1997) – Alice Sutton 
 Stepmom (1998) – Isabel Kelly 
 Notting Hill (1999) – Anna Scott 
 Runaway Bride (1999) – Maggie Carpenter 
 Erin Brockovich (2000) – Erin Brockovich
 The Mexican (2001) – Samantha Barzel
 America's Sweethearts (2001) – Kathleen "Kiki" Harrison 
 Ocean's Eleven (også kendt som 011, 2001) – Tess Ocean 
 Grand Champion (2002) – Julia, gravid billetekspedient
 Full Frontal (2002) – Catherine/Francesca
 Confessions of a Dangerous Mind (2002) – Patricia Watson
 Mona Lisa Smile (2003) – Katherine Ann Watson
 Closer (2004) – Anna
 Ocean's Twelve (2004) – Tess Ocean 
 Myremobberen (Ant Bully) (2006) – Hova (stemme)
 Charlottes tryllespind (Charlotte's Web) (2006) – Charlotte (stemme)
 Charlie Wilson's War (2007) – Joanne Herring
 Fireflies in the Garden (2008) – Lisa Waechter
 Duplicity (2009) – Claire Stenwick
 Valentine's Day (2010) – Captain Kate Hazeltine
 Eat, Pray, Love (2010) – Elizabeth Gilbert
 Ben is Back (2018)
 Ticket to paradise (2023)

Referencer

Litteratur 	
 Steve Pond: "Pretty Woman" ja, mon ikke! (Det fri aktuelt, 10.8.1990)
 Kevin O'Sullivan: Fra starlet til superstar (Berlingske Tidende, 28.4.1991)
 Nicolas Barbano: Hun er stadig en Pretty Woman (PS Pige-Special nr. 10, 1994)
 Nicolas Barbano: Verdens mest sexede filmstjerner (PS Pige-Special nr. 3, 1995)	
 Hjalte Brasen: Bambi bli'r voksen (Levende Billeder nr. 115, 1995).
 Tina Jøhnk Christensen: Ikke længere America's Sweetheart (Børsen, 1.4.2009)

Eksterne henvisninger 

 

Personer fra Atlanta
Skuespillere fra Georgia
Oscar for bedste kvindelige hovedrolle